CELEX: 21994D0330(05)
Language: hr
Date: 1994-02-08 00:00:00
Title: Odluka Zajedničkog odbora EGP-a br. 5/94 od 8. veljače 1994. o izmjeni Protokola 37 i Priloga VII. uz Sporazum o EGP-u

11/Sv. 090
            
            
               HR
            
            
               Službeni list Europske unije
            
            
               14
            
         21994D0330(05)
   
               L 085/71
            
            
               SLUŽBENI LIST EUROPSKE UNIJE
            
            
               08.02.1994.
            
         
      ODLUKA ZAJEDNIČKOG ODBORA EGP-A
   
   br. 5/94
   od 8. veljače 1994.
   o izmjeni Protokola 37 i Priloga VII. uz Sporazum o EGP-u
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 98. i 101.,
   budući da:
   drugo dogovoreno izvješće i Protokol 37 Sporazuma osiguravaju da se koordinacijska skupina za međusobno priznavanje visokoškolskih diploma (Direktiva Vijeća 89/48/EEZ) doda na popis sadržan u Protokolu 37;
   potrebno je izmijeniti Prilog VII. uz Sporazum kako bi se odredili načini udruživanja,
   ODLUČIO JE:
   Članak 1.
   Iza točke 8. u Protokol 37 Sporazuma umeće se sljedeće:
   
               „9.
            
            
               koordinacijska skupina za međusobno priznavanje visokoškolskih diploma (Direktiva Vijeća 89/48/EEZ)”.
            
         Članak 2.
   Prilog VII. (Zajedničko priznavanje stručnih kvalifikacija) mijenja se:
   Pod glavom A. Opći sustav, iza točke 1. (Direktiva Vijeća 89/48/EEZ), umeće se sljedeća odredba:
   
      „Modaliteti udruživanja Austrije, Finske, Norveške i Švedske u skladu s člankom 101. ovog Sporazuma:
      Austrija, Finska, Island, Norveška i Švedska mogu svaka odrediti jednog promatrača koji će sudjelovati u zadacima koordinacijske skupine za zajedničko priznavanje visokoškolskih diploma na koju se navodi uputa u članku 9. stavku 2. Direktive 89/48/EEZ.
      Komisija pravovremeno obavješćuje sudionike o datumima sastanaka skupine i dostavlja im odnosnu dokumentaciju.”
   
   Članak 3.
   Ova Odluka stupa na snagu 1. svibnja 1994. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 8. veljače 1994.
      
         
            Za Zajednički odbor EGP-a
         
         
            Predsjednik
         
         N. VAN DER PAS